Die wêreld in foto’s – 10 Augustus 2016In hierdie spesiale uitgawe van die Wêreld in Foto’s bring ons hulde aan die atlete van die 2016 Olimpiese Somerspele in Rio de Janeiro, Brasilië. Die Olimpiese Spele het op Vrydag 5 Augustus by Rio se Maracanã stadion begin en die afsluitingseremonie vind op Sondag 21 Augustus by dieselfde stadion plaas. Nigerië se Josh Akognon (groen) dribbel die bal tydens ŉ mans basketbal uitdun ronde teen Litaue. Litaue het met 89-80 geseëvier. Foto: Xinhua/Xu Zijian/wire.africannewsagency.com Zahra Nemati van Iran vuur ŉ pyl af tydens ŉ uitdunrondte van die individuele boogskiet-kompetisie in Rio de Janeiro se Sambadrome. Foto: AP Photo/Alessandra Tarantino/wire.africannewsagency.com Larissa Franca van Brasilië duik vir die bal tydens ŉ vlugbal wedstryd teen die VSA. Foto: AP Photo/Marcio Jose Sanchez/wire.africannewsagency.com Claire Lavogez van Frankryk veg om balbesit teen Rebekah Stot en Ria Percival van Nieu-Seeland, tydens ŉ Groep G-wedstryd tussen Frankryk en New Zealand in die Olimpiese sokker vir vroue. Die wedstryd is by die Fonte Nova-arena in Salvador, Brasilië, gehou. Foto: AP Photo/Arisson Marinho/wire.africannewsagency.com Khasan Khalmurzaev van Rusland (links) vier sy oorwinnig na die eindstryd van die judo vir mans 81 kg tussen Khalmurzaev en Travis Stevens van die VSA. Khalmurzaev het die goue medalje verower. Foto: Xinhua/Wu Wei/wire.africannewsagency.com Madison Kocian van die VSA neem deel aan ŉ dwarsbalk-item tydens die span-finaal van die artistieke gimnastiek vir vroue. Die VSA het die goue medalje verower. Foto: Xinhua/Li Ga/wire.africannewsagency.com Park Sangyoung van Suid-Korea (regs) sê Geza Imre van Hongarye die stryd aan tydens die goue medalje eindstryd in skerm. Sangyoung het die goue medalje verower. Foto: Xinhua/Liu Dawei/wire.africannewsagency.com Jun Hoong Cheong en Pandelela Rinong Pamg van Maleisië neem deel aan die 10 m gesinchroniseerde platformduik vir vroue. Foto: Xinhua/Cao Can/wire.africannewsagency.com Phillip Dutton van die VSA neem aan die individuele perdespring-item van die Olimpiese driegangkampioenskap vir perde deel. Foto: Xinhua/Liu Bin/wire.africannewsagency.com Shi Zhiyong van China neem aan die Groep A eindstryd vir mans in die 69 kg gewigoptel deel. Shi Zhiyong het die goue medalje verower met 352 kg. Foto: Xinhua/Cheng Min/wire.africannewsagency.com